Na o hloka thušo ya ditšhelete tša go ithuta ka lefelong la thuto ya godimo? Dira kgopelo ya kadimo ya tšhelete ya go ithuta goba pasari ya NSFAS ka Kantorong ya Thušo ya Ditšhelete ka setheong sa gago sa thuto ya godimo.
NSFAS ke setlamo sa kadimo ya ditšhelete gotee le dipasari seo se thekgwago ke Kgoro ya Thuto ya Godimo le Tlhatlho go bao ba se nago tšhelete ya go lefela dithuto tša bona le/goba ba sa kgonego go hwetša thekgo ya ditšhelete go tšwa pankeng, kadimo ya tšhelete ya go ithuta goba dipasari.
Hlokomela:
- Kgopelo ya kadimo ya tšhelete ya go ithuta e swanetše go dirwa ka lefelong leo o nyakago go ithuta go lona, e sego go NSFAS.
- Dikadimo di tla fiwa ge fela tšhelete e le gona
- Dikadimo tša tšhelete ga di na tiišeletšo ya gore o tla hwetša.
Hwetša dintlha ka botlalo mabapi le go dira kgopelo ya thušo ya ditšhelete go tšwa go Setlamo sa Bosetšhaba sa Thušo ya Mašeleng a Baithuti (NSFAS) goba o leletše NSFAS mo go 021 763 3232.
nso_Latn nso_Latn nso_Latn nso_Latn nso_Latn nso_Latn nso_Latn